b"\n_START_ARTICLE_\nCeleste Caeiro\n_START_SECTION_\nBiografia\n_START_PARAGRAPH_\nDe mare espanyola, \xc3\xa9s la m\xc3\xa9s jove de tres germans i gaireb\xc3\xa9 no va con\xc3\xa8ixer el seu pare, que els va abandonar. Celeste Caeiro treballava, en l'\xc3\xa8poca de la Revoluci\xc3\xb3, en un restaurant de Lisboa on s'oferien clavells a la clientela, per\xc3\xb2 com que el 25 d 'abril de 1974 no va obrir, amb motiu del cop d'estat que s'estava produint, el gerent va donar els clavells al personal perqu\xc3\xa8 se'ls emportessin cap a casa._NEWLINE_De cam\xc3\xad cap a casa, Celeste es va trobar els tancs dels revolucionaris i tot preguntant qu\xc3\xa8 passava, un soldat li va respondre \xc2\xabAnem al Carmo a detenir Marcelo Caetano. Aix\xc3\xb2 \xc3\xa9s una revoluci\xc3\xb3!\xc2\xbb. El soldat li va demanar un cigarret, per\xc3\xb2 com que Celeste no en tenia cap, li va donar un clavell, que ell se'l va posar en el can\xc3\xb3 de l'escopeta. I aix\xc3\xad en el cam\xc3\xad des de  Chiado fins a l'Esgl\xc3\xa9sia dels M\xc3\xa0rtirs, Celeste  va anar repartint clavells als soldats que trobava. _NEWLINE_Despr\xc3\xa9s va ser anomenada com Celeste dos cravos (Celeste la dels Clavells) El 1999 la poeta Rosa Guerreiro Dias li va dedicar el poema Celeste em Flor."